Penderyn (wisgi)

Wisgi brag sengl Cymreig gwobrwyol yw Penderyn, y wisgi cyntaf ar gael yn fasnachol a wnaed yng Nghymru ers y 19g. Cynhyrchwyd y wisgi gan Distyllfa Penderyn, mae'n wisgi brag sengl gryfder premiwm (46%) a gynhyrchir mewn sawl mynegiant. Mae'n cael ei ddistyllu ym mhentref Penderyn yng Nghwm Cynon, Rhondda Cynon Taf. Mae 'Penderyn' hefyd yn ddistyllfa ac yn frand o wisgi Cymreig, a gaiff ei gynhyrchu yn Nhistyllfa Penderyn. Ceir sawl math o arogl a blast, e.e. Madeira, mawn, Sherrywood a Portwood. Mae'r ddistyllfa hefyd yn cynhyrchu'r teulu Dragon sy'n cynnwys Legend, Myth a Celt, yn ogystal â jin a fodca.